LSZ - Letzebuerger Studenten zu Zürech

Tour en Ville 2025
2025-10-08 17:00 - 23:00 (Europe/Zurich) | ETH Zentrum, Rämistrasse 101, Zurich, Zurich, 8092, Switzerland
Léif Bleuen,
E Mëttwoch den 8. Oktober geet et fir Iech schonn op ärt zweet Event wou mir Iech déi schéi Stad an där dir lo lieft emol richteg weisen. Dofir wäerte mir um 17h00 op der Polyterrasse beim ETH Haaptgebai starten. Ditt Kleeder un déi kenne knaschteg ginn a bréngt nei Ënnerwäsch, Kleeder an en Handduch (kee Kichenduch) mat. Ausserdeem sollt dir natierlech d’Statute vum LSZ an eis Heemecht kennen. Mir brauchen Iech dat warscheinlech net mei ze soen, mee sidd pünktlech.
Mir freeën eis op Iech,
Äre Bleuecomité
Du muss dech alogge fir de Forms auszefëllen

Daf 2025
2025-10-17 17:00 - 22:00 | ETH Hönggerberg, Einsteinstrasse 4, Zurich, Zurich, 8049, Switzerland
Léif Bleuen,
No der flotter Stee an dem Tours en Ville gëtt et lo endlech Zäit fir är Daf. Dat ganzt fënnt de Freiden de 17. Oktober um 17:00 am HXE nieft dem Lochness statt. Dëst Event ass ganz wichteg, fir dass dir endlech gedeeft a soumat richteg LSZ’ler gitt. Bréngt är Duschsaache, frësch Ënnerwäsch an eng Scheier mat. Dir sollt och des Kéier erëm eng Käscht matbréngen, op der Stee si mir net dozou komm. Déi mat laangen Hoer sollen sech och e Lastik mathuelen. Wei ëmmer ass et gutt wann dir virdrun eppes ësst, op der Daf gëtt et nämlech näischt.
Äre Bleuecomité
Du muss dech alogge fir de Forms auszefëllen

Clear the Bottles 2025
2025-11-14 18:00 - 2025-11-16 04:00
Léif Frënn vum LSZ,
Vum 14.-15. November fënnt eisen traditionellen Intercercle de Clear the Bottles zu Zürech statt. Zesumme mat iech stelle mir eis der schwiereger Aufgab dem Alkohol meeschter ze ginn.
De Programm gesäit follgendermoossen aus:
– Freides de 14.11 um 18:30: Den LSZ invitéiert op eng gutt Kéis-Fondue am GZ Loogarten mat Wäin, Béier a Softs à volonté.
– Samschdes de 15.11: Ab 13:00: Ee Rallye duerch eis wonnerschéi Stad, mat gudder Stëmmung a genuch flësseger Motivatioun
Ab 21:00: De legendäre Clear-the-Bottles. Open Bar an der “Wunderbox” mat allem wat d’Häerz begeeschtert.
D’Matmaachen um Rallye ass net obligatoresch. Um Rallye wäerten d’Gruppe gemëscht ginn. Jidderee kann awer bei der Umeldung eng Referenzpersoun uginn, mat deem een an eng Grupp kënnt (Dir musst iech géigesäiteg uginn).
D‘Participatioun stellt sech follgendermoossen zesummen:
Juste Freides (Fondue): 25€
Juste Samschdes (Rallye an CTB): 25€
Fir de ganze Weekend: 45€
D‘Plaze fir de CTB sinn op 220 begrenzt, fir d’Fondue op 150. Hei gëllt: den éischten ass fir. Wann alleguerten d’Plaze besat si, kommt dir op eng Waardelëscht a rutscht no, falls eng Plaz sollt fräi ginn.
D’Participatioun muss innerhalb vun enger Woch no der Bestätegung bezuelt ginn, soss geet är Plaz un den nächsten op der Waardelëscht. Dëst per Iwwerweisung op eise Konto (IBAN: [REDACTED]) oder per Payconiq (+41 79 767 63 25) mam Vermierk: “Intercercle CTB 2025 – Virnumm Nonumm”.
Falls dir eng Schlofplaz zu Zürech braucht, kënnt dir dëst bei der Umeldung uginn. Och hei sinn d’Plaze begrenzt an den éischten ass fir.
Hei ass de Link vum Facebook Event wou dir all d’Informatiounen nach eng Kéier fannt a mir iech up to date halen: https://fb.me/e/59K1ViIE4.
Mir freeën eis op ee flotte Weekend mat iech.
Bis geschwënn.
Den LSZ Comité
D'Plaze fir d'Fondue a Schlofplazen sinn leider schon all fort. Wanns du dech juste fir d'Party/Rallye umelle wells, da schreiw weg eng Mail u filip.marth@lsz.lu

Clear the Bottles 2025 - Intern
2025-11-14 18:00 - 2025-11-16 04:00
Léif LSZ’ler,
Vum 14.-15. November fënnt eise legendären Intercercle de Clear the Bottles statt. Zesumme mat eise Kollegen aus villen anere Stied, stelle mir eis der schwiereger Aufgab dem Alkohol meeschter ze ginn.
De Programm gesäit follgendermoossen aus:
– Freides de 14.11 um 18:00: Den LSZ invitéiert op eng gutt Kéis-Fondue am GZ Loogarten mat Wäin, Béier a Softs à volonté.
– Samschdes de 15.11: Ab 13:00: Ee Rallye duerch eis wonnerschéi Stad, mat gudder Stëmmung a genuch flësseger Motivatioun.
Ab 21:00: De legendäre Clear-the-Bottles. Open Bar an der “Wunderbox” mat allem wat d’Häerz begeeschtert.
D’Matmaachen um Rallye ass net obligatoresch. Um Rallye wäerten d’Gruppe gemëscht ginn. Jidderee kann awer bei der Umeldung eng Referenzpersoun uginn, mat deem een an eng Grupp kënnt (Dir musst iech géigesäiteg uginn).
D’Participatioun fir LSZ’ler stellt sech follgendermoossen zesummen:
Freides (Fondue): 15€
Samschdes (Rallye an CTB): 10€
Ganze Weekend: 20€
An der Wunderbox ass eis Kapazitéit op 220 Leit begrenzt (LSZ’ler+Extern). Jidderee muss sech umelle fir um CTB kënnen deelzehuelen. Dofir musst dir eng gülteg Memberskaart hunn. Déi kennt dir op der AG, oder duerno kafen. D’Umeldunge lafen no den Allgemenge Participatiouns Bedingungen (APB) vum LSZ of.
D’Umeldungsperiod start Dënschdes de 14. Oktober um 18:00. No enger Woch kritt dir d’Bestätegung dass dir eng Plaz krut. Dir hutt no der Bestätegung eng Woch Zäit fir d’Participatioun an är Memberskaart (falls dir se net op der AG kaf hutt) ze bezuelen, soss verléiert dir är Plaz. Dëst per Iwwerweisung op eise Konto (IBAN: [REDACTED]) oder per Payconiq (+41 79 767 63 25) mam Vermierk: “Intercercle CTB 2025 – Virnumm Nonumm”.
Mir bidde fir déi extern Gäscht Schlofplazen un. Och hei si mir op är Hëllef ugewisen. Wann dir eng Plaz kënnt zu Verfügung stellen, gitt dëst w.e.g bei der Umeldung un, et muss och keng Plaz an engem Bett sinn, eng Loftmatrass mécht d’Saach och 😉
Hei https://fb.me/e/59K1ViIE4 fannt dir d’Veranstaltung wou dir är Kolleege kënnt alueden a wou alleguerten d’Informatioune fir déi Extern drastinn. Dir kennt hinnen och dese Forms fir déi extern Umeldung ab en Dënschden 14. Oktober 18h00 weiderleeden: https://lsz.lu/event/clear-the-bottles-2025/
Bei Froen oder Onkloerheete kënnt dir iech bei eis mellen.
Mir freeën eis op ee flotte Weekend mat iech an ären Kolleegen,
Den LSZ Comité
Du muss dech alogge fir de Forms auszefëllen

Pubquiz & Stammdësch
2025-11-27 19:00 - 23:00
Leif LSZ’ler,
De 27.11 invitéiere mer ob eise lëschte Stammdësch vum Semester. Wei schonn ugekënnegt, organiséiere mer e Pubquiz! Dat ganzt geet um 19:00 am GZ Buchegg un, wou der äert Trivia-Wëssen ënner beweis stellen kennt. De Pubquiz selwer geet bis ongeféier 21:30. Dono gi mer dann nach weider an e Café, fir dass och jo kee Stammdësch Budget iwwereg bleift. Genau Informatioune kommen nach no.
Mir freeën eis ob iech,
äre Comité
Du muss dech alogge fir de Forms auszefëllen

Kleeschen a Schlittschung 2025
2025-12-04 18:00 - 22:00
Léif LSZ’ler,
D’nächst Woch ass et sou weit an de Kleesche kennt! Well der alleguerten dat ganzt Joer sou gutt geschafft hutt, invitéiert heen iech de 04.12 op d’Schlittschungpist Heuried (Wasserschöpfi 71, 8055 Zürich). Do gitt der mat Glühwäin verwinnt an nom Schlittschung fuere geet et nach op de Chrëschtmaart fir eng gutt Raclette.

Fir dass de Kleesche weess weifill Routten/Cadeauen en muss matbréngen, kenn der iech ab elo bis de Sonnden, 30.11 18:00 unmellen!
Bis geschwënn,
Äre Comité
Du muss dech alogge fir de Forms auszefëllen

Volley Afternoon 2025
2025-12-13 | ASVZ Sporthalle Hönggerberg, Robert-Gnehm-Platz 1, Zurich, Zurich, 8093, Switzerland
Léif LSZ’ler,
Wéi dir warscheinlech scho wësst hu mir dëst Joer leider keng Plaz fir d’Volleynight kritt. Dofir proposéiere mir iech awer heimadder eng flott alternativ, fir dass dir d’Volleyballspillen net vermësst.
Dat ganzt fënnt Samsden den 13.12 am ASVZ Hönggerbierg statt, wou vu 14 bis 17 Auer Zäit ass fir Volleyball ze spillen. Ob méi kompetitiv oder just aus Spaass, kennt dir laanscht kommen a mat äre Kolleege spillen.
Mir freeën eis op eng flott Stëmmung
Äre Comité
Du muss dech alogge fir de Forms auszefëllen

Tournoi de Noël 2025
2025-12-22 - 2025-12-23
Léif Sportler a Sportlerinnen,
Wéi all Wanterpaus, fënnt och dëst Joer den Tournoi de Noël erëm statt. Mir sinn och dës Kéier an all de Sportaarte vertrueden. Den 22.12 maache mir beim Volleyball a beim Basketball mat an den 23.12 dann natierlech och am Fussball. Wéi dir warscheinlech awer schonn all matkritt hutt, sinn déi 2 Deeg leider och eis Datumer op deene mir eist wichtegst Event vum Joer den Zürcher Bal opriichte mussen.
Informatiounen, fir eis Sportler, déi beim Tournoi de Noël wëllen deelhuelen: De Volleyball an de Basketball wäerten den 22. Dezember stattfannen an de Fussball den 23. Dezember. Fir kënnen eligibel ze sinn, fir deelzehuelen, muss een op mannst e ganzen Dag Op- oder Ofriichten. D’Umeldung a weider Detailer zum Tournoi de Noël kommen an deenen nächste Wochen.
Mir hunn dofir decidéiert, fir kënnen eligibel ze sinn, fir deelzehuelen, muss een op mannst e ganzen Dag Op- oder Ofriichten. D’Platze ginn nom Prioritéitenprinzip aus eisen APB (https://lsz.lu/wp-content/uploads/2023/10/Allgemeng-Participatiouns-Bedingungen-update-1.pdf) verdeelt.
Fir all Sportaart hu mer e maximum vun 2 Auswiesselspiller festgeluecht. (Basket: 5 + 2, Volleyball: 6 + 2, Fussball: 5 + 2)
De Forms geet den 08.12 um 18:00 ob, a geet de 15.12 um 23:59 zou.
Mir géifen och déi motivéiert vun iech bieden nom Tournoi de Noël nach am Nomëtte laanscht ze kommen, mir kennen all hëllef gebrauchen, déi mir kenne kréien.
Du muss dech alogge fir de Forms auszefëllen

Umeldung Schichten Zürcher Bal 2025
2025-12-25
Leif LSZ’ler, och dëst Joer si mir beim Op- an Ofriichte souwéi och um Owend selwer vum Zürcher Bal op är Hëllef ugewisen. Dir kennt iech hei fir d’Schichten umellen.
Du muss dech alogge fir de Forms auszefëllen

Zürcher Bal 2025 - Lëschtekeess
2025-12-25 21:00 - 2025-12-26 04:00
Hei nach eng Kéier déi wichteg Punkten aus der Email resuméiert.1. Kontrolléier, dass du op der ACEL-Lëschtekeess stees.2. Mell dech mat deem Numm un, wéi en an der Comitéthéik steet.3. Umeldungen si bis de 18. Dezember um 21h00 op.4. Ouni Umeldung kënne mir dech just nach era loossen, wa mir genuch Kapazitéit hunn.5. Wann deng Umeldung gülteg ass, kriss du vun eis eng Email mat weideren Informatioune geschéckt.6. Wann’s du de 24. Dezember um 21h00 net méi op der Comitéthéik stees, kriss du keng gratis Entrée.7. All Cercle kritt maximal 15 gratis Entréeën.8. Mell dech bei eis of, wann’s du net kënns.

D'Umellungsphase fir d'Lëschtekeess ass vum 1. Dezember 18:00 bis den 18. Dezember 21:00.
